CELEX: 32011R0875
Language: ro
Date: 2011-08-31 00:00:00
Title: Regulamentul de punere în aplicare (UE) nr. 875/2011 al Comisiei din 31 august 2011 privind clasificarea anumitor mărfuri în Nomenclatura combinată

2.9.2011   
            
            
               RO
            
            
               Jurnalul Oficial al Uniunii Europene
            
            
               L 227/9
            
         REGULAMENTUL DE PUNERE ÎN APLICARE (UE) NR. 875/2011 AL COMISIEI
   din 31 august 2011
   privind clasificarea anumitor mărfuri în Nomenclatura combinată
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii combinate anexate la Regulamentul (CEE) nr. 2658/87, este necesar să se adopte măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
            
         
               (3)
            
            
               În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
            
         
               (4)
            
            
               Este necesar să se prevadă posibilitatea invocării în continuare de către titular, în temeiul articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2), pentru o perioadă de trei luni, a informațiilor tarifare obligatorii care au fost furnizate de autoritățile vamale ale statelor membre în ceea ce privește clasificarea mărfurilor în Nomenclatura combinată, dar care nu sunt conforme cu dispozițiile prezentului regulament.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
   Articolul 2
   Informațiile tarifare obligatorii furnizate de autoritățile vamale ale statelor membre care nu sunt conforme cu dispozițiile prezentului regulament pot fi invocate în continuare pentru o perioadă de trei luni, în temeiul articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 31 august 2011.
      
         
            Pentru Comisie, pentru președinte
         
         Algirdas ŠEMETA
         
            Membru al Comisiei
         
      
   
   
      (1)  JO L 256, 7.9.1987, p. 1.
   
      (2)  JO L 302, 19.10.1992, p. 1.
   
      ANEXĂ
      
                  Descrierea mărfurilor
               
               
                  Clasificare
                  (cod NC)
               
               
                  Motive
               
            
                  (1)
               
               
                  (2)
               
               
                  (3)
               
            
                  Carcasă subacvatică pentru aparate de fotografiat digitale, fabricată în principal din material plastic în sensul notei 1 din capitolul 39.
                  Produsul este alcătuit din două jumătăți transparente, prevăzute cu două butoane de apăsare acționate manual, cu butoane de control sau de comandă din metal și cu cadre prevăzute cu cleme din material plastic. Produsul poate fi prevăzut și cu un dispozitiv de protecție a ecranului contra luminii orbitoare, o montură și un mâner suplimentar.
                  În partea din față, carcasa etanșă este prevăzută cu o concavitate destinată să adăpostească obiectivul, constând dintr-o fereastră din sticlă cu cadru metalic și dintr-un cablu intern pentru lentile auxiliare. Partea din spate dispune de un spațiu căptușit conceput pentru vizorul aparatului de fotografiat.
                  Produsul este destinat să protejeze un aparat de fotografiat digital complet și permite utilizarea acestuia în condiții de umiditate sau de praf.
                  (A se vedea fotografiile 1 și 2) (1)
                  
               
               
                  3926 90 97
               
               
                  Clasificarea se stabilește pe baza regulilor generale 1, 3 (b) și 6 de interpretare a Nomenclaturii combinate, a notei 1 din capitolul 39, precum și a textului codurilor NC 3926, 3926 90 și 3926 90 97.
                  Se exclude clasificarea la poziția 4202 ca toc pentru aparat de fotografiat. Tocurile pentru aparatele de fotografiat figurează la poziția 4202. Cu toate acestea, carcasa subacvatică nu reprezintă doar un recipient destinat păstrării aparatelor de fotografiat digitale, ci un produs cu o funcție de sine stătătoare. Dată fiind prezența butoanelor de apăsare și a butoanelor de control sau de comandă, acest produs nu poate fi considerat ca fiind un recipient.
                  Se exclude clasificarea la poziția 8529 deoarece, deși articolul face parte din categoria accesoriilor pentru aparatul de fotografiat, nu poate fi considerat ca fiind parte a aparatului de fotografiat digital, dat fiind că nu îndeplinește un rol esențial în funcționarea acestuia.
                  De asemenea, se exclude clasificarea la poziția 9006 sau 9007 în temeiul notei 2 (b) din capitolul 90, deoarece pozițiile respective vizează aparate fotografice și aparate de filmat cinematografice tradiționale, nu aparate de fotografiat digitale.
                  Având în vedere că produsul este fabricat din diferite materiale, el trebuie clasificat în funcție de materialul constitutiv care îi conferă caracterul său esențial, în aplicarea regulii generale 3 (b).
                  Plasticul fiind materialul care îi conferă produsului caracterul său esențial, acesta trebuie clasificat la poziția 3926, codul NC 3926 90 97, la categoria „alte articole din materiale plastice”.
               
            
         
      
                  
                     
               
               
                  
                     
               
            
                  Fotografia 1
               
               
                  Fotografia 2
               
            
         (1)  Imaginile au un caracter strict informativ.